Diari Oficial de la Generalitat Valenciana


Sumari del DOGV 1550, del 24-05-1991 (1991/821255)

ORDRE de 16 de desembre de 1990, de la Conselleria d'Agricultura i Pesca, per la qual es regula la concessió d'indemnitzacions compensatories complementaries a determinades zones desfavorides de la Comunitat Autònoma Valenciana.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/16/(1)/dof/vci/html**

### Dades del document

Número de DOGV
:   1550

Data del DOGV
:   24-05-1991

Secció del DOGV
:   DISPOSICIONS GENERALS

Número del document
:   1991/821255


Data del document
:   16-12-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 16 de desembre de 1990, de la Conselleria d'Agricultura i Pesca, per la qual es regula la concessió d'indemnitzacions compensatòries complementàries a determinades zones desfavorides de la Comunitat Autònoma Valenciana.  
El Reial Decret 466/1990, de 6 d'abril, regula de manera permanent la indemnització compensatòria a determinades zones desfavorides, sense perjudici que es puga determinar anualment pel Govern la quantia dels mòduls base per al càlcul de dita indemnització.  
Així mateix, preveu també la possibilitat que les comunitats autònomes establesquen, en l?àmbit de llurs competències i amb càrrec als seus recursos, una indemnització compensatòria a la bàsica de caràcter complementari, dins dels límits i condicions previstos al Reglament de la Comunitat Econòmica Europea (CEE) núm. 797/85, del Consell, de 12 de març de 1985, en els articles 14 i 15.  
En l'apartat tercer de l'article 14 de l?esmentat Reglament, es preveu la possibilitat d'establir condicions complementàries o restrictives per part dels estats membres, per a la concessió de la indemnització compensatòria.  
Havent-se establert en el Reial Decret 466/1990, les característiques dels beneficiaris en relació amb la dedicació a l?explotació familiar i amb la importància de la renda procedent de l'activitat exclusivament agrària en el capítol II, i també les normes de càlcul de les unitats liquidables per explotació i de l?import de les indemnitzacions bàsiques en els capítols següents, i d'acord amb tot allò exposat,  
ORDENE  
Article primer  
a) Que s'establesca en l'àmbit de les zones desfavorides de la Comunitat Valenciana, la concessió de les indemnitzacions compensatòries complementàries de les bàsiques que atorgue el Govern anualment, d'acord amb el Reial Decret 466/1990, i el que preveu aquesta ordre.  
b) L'import de la indemnització compensatòria complementària es finançarà amb càrrec al pressupost de la Conselleria d'Agricultura i Pesca de la Generalitat Valenciana, corresponent a la secció 12, Programa 531.10, línia de subvenció 703/000/91, per un import global de 15 milions de pessetes.  
Article segon  
Atés el caràcter complementari d'aquestes indemnitzacions, seran d'aplicació les mateixes normes que regulen la concessió de la indemnització bàsica, contingudes al Reial Decret 466/1990, i les ordres del Ministeri d'Agricultura, Pesca i Alimentació que, en desplegament d'aquell, siguen d'aplicació en cada any en tot allò referent a les condicions restrictives exigibles als beneficiaris, als procediments de càlcul de les unitats liquidables i coeficient d'aplicació al mòdul, i al procediment de tramitació de les sol·licituds, inclós el període d'admissió d'aquestes.  
Article tercer  
D'acord amb l'article 12 del Reial Decret 466/1990, la Conselleria d'Agricultura i Pesca podrà determinar anualment les verificacions oportunes de les declaracions formulades pels peticionaris i en determinarà les característiques dels justificants suficients que s'hagen de requerir, independentment dels mínims exigibles en aplicació de la normativa estatal, per tal de concedir la indemnització compensatòria complementària.  
Les condicions exigibles per a percebre la indemnització complementària per part del beneficiari, es publicaran per la Conselleria d'Agricultura i Pesca abans de la data d'iniciació del període hàbil de presentació de les sol·licituds de cada any.  
Article quart  
Per a calcular les indemnitzacions compensatòries complementàries es partirà de les declaracions mateixes que formulen els peticionaris en llurs sol·licituds d'indemnització compensatòria bàsica.  
Anualment, en el moment de procedir al pagament, la Conselleria d'Agricultura i Pesca efectuarà les revisions que calguen com a conseqüència de les liquidacions d'anys anteriors.  
Article cinqué  
El Director General de desenvolupament agrari elevarà a al Conseller d'Agricultura i Pesca la proposta de pagament anual de l?import de les indemnitzacions compensatòries complementàries.  
Article sisé  
Conformement als pressupostos de la Conselleria d'Agricultura i Pesca habilitats a l?efecte, per al càlcul de la indemnització complementària compensatòria corresponent a 1991, se seguirà el procediment establert al Reial Decret 466/1990, que aplica un mòdul d'indemnització complementària màxim de 7470 RQX  
Article seté  
El termini de presentació de les sol·licituds serà el mateix que aquell que determine anualment el Ministeri d'Agricultura, Pesca i Alimentació, per a la percepció de la indemnització compensatòria bàsica.  
DISPOSICIO TRANSITORIA  
Durant l'any 1991, la concessió de la indemnització compensatòria complementària quedarà limitada als beneficiaris que perceben la indemnització compensatòria bàsica de zones de muntanya i que a més complesquen les següents condicions:  
a) Que tant el peticionari com, si escau, el cònjuge, tinguen com a principal activitat laboral generadora d'ingressos, l'agrària.  
b) Que no perceba indemnització bàsica per ramaderia de l'explotació familiar.  
Tot açò, sense perjudici del compliment de les normes establertes en l?article 27 de la Llei 7/1990, de 28 de desembre, del Pressupost de la Generalitat Valenciana per a l?exercici 1991.  
DISPOSICIONS FINALS  
Primera  
Es faculta el Director General de Desenvolupament Agrari perquè dicte les disposicions necessàries en compliment i desplegament d'aquesta ordre.  
Segona.  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 16 de desembre de 1990.  
El Conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI